stanford-oval/wikipedia huggingface dataset:
Thásoksen arkeologinen museo
Kokoelmat

Museon kokoelmiin kuuluu noin 1 700 esinettä. Esineet ovat pääosin ajalta 600 eaa.–600 jaa. Varhaisimmat esineet ajoittuvat neoliittiselle kivikaudelle.
Merkittävimpiin esineisiin kuuluu antiikin Thasoksen kaupungin akropoliilta vuonna 1911 löytynyt 3,5 metriä korkea kuros-patsas arkaaiselta kaudelta noin vuodelta 600 eaa. Löytöihin kuuluu myös esineitä saaren esihistoriallisen ajan asutuksista muun muassa Limenáriasta, Skála Sotíroksesta sekä Kastrí Theológoksesta, kuten esimerkiksi ihmishahmoisia pylväitä; saaren paroslaisten asuttajien mukanaan tuomaa keramiikkaa; kuulusta thasoslaisesta marmorista tehtyjä veistoksia; roomalaisajan keisarikulttiin liittyviä veistoksia, kuten Hadrianuksen patsas; saaren kuuluun viinintuotantoon liittyviä löytöjä, kuten viinintuotantoa säännelleitä lakeja piirtokirjoituksina sekä viininkuljetusastioissa olleita sinettejä; sekä varhaisbysanttilaisen kauden kirkoista tehtyjä löytöjä. Museon pihalla on suuria kiviesineitä, kuten rakennusten koristeosia, alttareita ja sarkofageja, sekä lattiamosaiikki roomalaisesta huvilasta.
Museon kokoelmia.
Museon kokoelmia.
Bellerofon, Pegasos ja khimaira kuvattuna lautasessa, n. 650 eaa.
Thásoksen kuros, n. 600 eaa.
Kivikaiverruksia.
Rekonstruktio haudasta.
Aiheesta muualla

Kuvia tai muita tiedostoja aiheesta Thásoksen arkeologinen museo Wikimedia Commonsissa
Tilkkusjärvi

| Tilkkusjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°N, 23°E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  oja Vastajärveen 
Mittaustietoja
Pinnankorkeus:  110−115 m
 fiTilkkusjärvi 
Tilkkusjärvi on Pirkanmaalla Hämeenkyrössä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.
Maantietoa

Pieni järvi sijaitsee Jylhäjärven Vastajärveen johtavan  laskuojan puolivälissä matalassa nokelmassa, joka on soistunutta metsikköä. Se on 130 metriä pitkä ja vain 30 metriä leveä. Järvi on rakentamaton, mutta tiloille johtava maantie ohittaa sen 50 metrin etäisyydeltä. Läheisen maatilan nimi on Tilkkunen.
Historiaa

Kalmbergin kartastossa järven nimi kirjoitettiin Tilkusjärvi. Jylhäjärvestä tulevaa laskuojaa ei tässä kartassa ole piirretty kulkemaan Tilkusjärven kautta, vaan se virtaa itään ja laskee lahteen omaa uomaansa pitkin.
The Replacements

The Replacements voi tarkoittaa ainakin seuraavia:
The Replacements, yhdysvaltalainen 1970-luvun lopulla perustettu vaihtoehtorock-yhtye
Replacements – korvikkeet (engl. The Replacements), Howard Deutchin ohjaama komediaelokuva vuodelta 2000
Vaihdokit (engl. The Replacements), yhdysvaltalainen animaatiosarja vuosilta 2006–2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Replacements”, voi hakea sivunnimihaulla, laajalla sivunnimihaulla tai tekstihaulla.
Tennis kesäolympialaisissa 2012 – sekanelinpeli

Tenniksen sekanelinpelit kesäolympialaisissa 2012 pelattiin 1. ja 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.
Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF). Muista tenniksen lajeista poiketen sekanelinpelissä pelataan vain kaksi täyttä erää. Mikäli kumpikin joukkue voittaa yhden erän, voitto ratkaistaan ns. super tie-breakilla, jossa voittaja on se, joka saavuttaa ensimmäisenä 10 pistettä vähintään kahden pisteen erolla.
Sekanelinpeli oli olympialajina viimeksi Pariisissa 1924.
Lontoossa mestaruuden voittivat ykkössijoitettu pari, Valko-Venäjän Viktoryja Azarenka ja Maks Mirny.
Ohjelma

| Elokuu> 1..11.30 | Elokuu> 2..11.30 | Elokuu> 3..12.00 | Elokuu> 4..12.00 | Elokuu> 5..12.00 |
| --- | --- | --- | --- | --- |
| Ensimmäinen kierros | Ensimmäinen kierros | Puolivälierät | Puolivälierät Välierät | Pronssiottelu Loppuottelu |
Sijoitetut

Viktoryja Azarenka /  Maks Mirny (olympiavoittajat)
Liezel Huber /  Bob Bryan (1. kierros)
Lisa Raymond /  Mike Bryan (välierät)
Agnieszka Radwańska /  Marcin Matkowski (1. kierros)
Kaavio > Avain

TRI = Tripartite-paikka
ITF = ITF-paikka
Alt = Pelaaja, joka pääsee turnaukseen, kun joku pääkaavion pelaaja vetäytyy
k. = keskeytti
luov. = luovutusvoitto
Taylor Caldwell

| Taylor Caldwell |
| --- | --- |
 Taylor Caldwell
Henkilötiedot
Syntynyt: 1900 Manchester, Englanti
Kuollut: 1985 (84–85 vuotta) Greenwich, Connecticut, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Kuoleman kauppiaat
Aiheesta muualla
Löydä lisää kirjailijoitaKirjallisuuden teemasivulta
Taylor Caldwell (1900 Manchester, Englanti – 1985 Greenwich, Connecticut, Yhdysvallat) oli englantilaissyntyinen yhdysvaltalainen kirjailija. Hän asui vuodesta 1907 Yhdysvalloissa. Kaikkiaan 33 romaania kirjoittaneen bestseller-kirjailija Caldwellin esikoisteos oli 1938 ilmestynyt Dynasty of Death (suom. 'Kuoleman kauppiaat'). Monet teokset perustuvat tositapahtumiin ja ajankohtaisaiheisiin, kuten 1941 ilmestynyt natsi-Saksan nousua kuvaava Time no Longer. Myöhemmin monet hänen kirjansa kertovat menestyksestä, amerikkalaisesta unelmasta, kuten Answer as a Man (1981)
Suomennetut teokset

Kuoleman kauppiaat, romaani. 1–2 (Dynasty of Death), suomentaja Aune Brotherus, WSOY 1939
Maa on Herran: elämäkertaromaani (The Earth is the Lord's), suomentaja Oiva Talvitie; runot suom. Toivo Lyy, Helsinki: Tammi 1945
Eikä minulla olisi rakkautta (The Turnbulls), suomentaja Oiva Talvitie, Helsinki: Tammi 1947
Vapauden miekka (The Arm and the Darkness), suomentaja Pekka Häkli, Helsinki: Tammi 1948. Sarja: Aikamme suosittuja, 7
Elämän virrassa (The Wide House), suomentaja Oiva Talvitie, Helsinki: Tammi 1949. Sarja: Terho-sarja, 5
Kuuma elokuu (Testimony of Two Men), suomentaja Lea Karvonen, Hki: Tammi 1969. Sarja: Suuret maailmanmenestykset
Aiheesta muualla

Eino Palola : Sotatarviketeollisuus romaanin aiheena. Taylor Caldwell: The Dynasty of Death, Lontoo 1939, Helsingin Sanomat, 05.05.1939, nro 119, s. 4, Kansalliskirjaston digitaaliset aineistot
The Smiths (albumi)

| The Smiths The Smiths |
| --- | --- | --- |

Studioalbumin tiedot
 Äänitetty : 1983
 Julkaistu: 20. helmikuuta 1984
 Tuottaja(t): John Porter, The Smiths
 Tyylilaji: alternative rock
 Kesto: 45.40
 Levy-yhtiö: Rough Trade
The Smithsin muut julkaisut
|   | The Smiths 1984 | Hatful of Hollow 1984 |
The Smiths on brittiläisen The Smiths -yhtyeen debyyttialbumi. Se julkaistiin 20. helmikuuta 1984 saaden hyvän vastaanoton sekä kriitikoilta että kuulijoilta.  Albumia pidetään yhtenä merkittävimmistä brittiläisen popin uranuurtajista ja se on listattu useaan otteeseen yhdeksi kaikkien aikojen parhaimmista albumeista esimerkiksi Rolling Stone -lehdessä.  Sen paras sijoitus Britannian albumilistalla oli 2. sija.
Kappaleet

Reel Around the Fountain – 5.59
You've Got Everything Now – 3.59
Miserable Lie – 4.27
Pretty Girls Make Graves – 3.43
The Hand That Rocks the Cradle – 4.37
This Charming Man – 2.42  (vain joissain versioissa)
Still Ill – 3.21
Hand in Glove – 3.22
What Difference Does It Make? – 3.49
I Don't Owe You Anything – 4.04
Suffer Little Children – 5.30
Kokoonpano

Morrissey – laulu
Johnny Marr – kitara, huuliharppu
Andy Rourke – basso
Mike Joyce – rummut
Kokoonpano > Vierailevat muusikot

Annalisa Jablonska – laulu kappaleissa "Pretty Girls Make Graves" ja "Suffer Little Children"
Paul Carrack – koskettimet
Arviot

Allmusic:
Blender:
Robert Christgau: B–
Aiheesta muualla

The Smiths discogs.com -sivustolla
Thános Mikroútsikos

| Thános Mikroútsikos> Θάνος Μικρούτσικος |
| --- | --- |
 Thános Mikroútsikos konsertoimassa keväällä 2018.
Henkilötiedot
Syntynyt: 13. huhtikuuta 1947 Patras, Kreikka
Kuollut: 28. joulukuuta 2019 (72 vuotta)
Muusikko
Tyylilajit:  Kreikkalainen musiikki 
Soittimet:  piano 
Levy-yhtiöt:  Minos EMI 
Aiheesta muualla
www.mikroutsikos.gr
  [ Muokkaa Wikidatassa ] [ ohje ]  
Thános Mikroútsikos (kreik. Θάνος Μικρούτσικος) (13. huhtikuuta 1947 Patras, Kreikka – 28. joulukuuta 2019) oli kreikkalainen säveltäjä ja poliitikko. Hän toimi Kreikan kulttuuriministerinä vuosina 1994–1996 sekä vaikutti maansa politiikassa 1960-luvun lopulta lähtien sosialidemokraattisen Pasokin riveissä. Hänen veljensä on säveltäjä, laulaja ja televisiojuontaja Andréas Mikroútsikos.
Musiikkiura

Mikroútsikos aloitti musiikkiopinnot lapsuudessaan ja opiskeli pianonsoittoa ja musiikkiteoriaa Patraksen filharmonisessa seurassa. Helleenisessä konservatoriossa (kreik. Ελληνικό Ωδείο) Mikroútsikos opiskeli sävellystä. Hän valmistui sittemmin Ateenan yliopiston matemaattisesta tiedekunnasta.
Ollessaan 21-vuotias Mikroútsikos aloitti sävellysuransa. Hän sävelsi muun muassa sinfoniamusiikkia, elektronista musiikkia, oopperoita, teatterimusiikkia ja kamarimusiikkia. Mikroútsikos oli 27 vuoden ikään tullessaan säveltänyt noin 500 laulua ja levyttänyt 30 CD:tä ja LP:tä.
Mikroútsikos sävelsi myös muun muassa musiikin neljään elokuvaan ja kymmeniin eri puolilla maailmaa esitettäviin teatteriesityksiin. Mikroútsikos konsertoi satoja kertoja kotimaassaan ja useissa muissa maissa ympäri maailmaa. Lisäksi hän esiintyi kymmenillä kansainvälisillä musiikkifestivaaleilla. Mikroútsikos toimi vuosina 1986–1990 perustamansa Patraksen kansainvälisen festivaalin taiteellisena johtajana.
Politiittinen ura

Mikroútsikos vaikutti Kreikan politiikassa 1960-luvulta lähtien. Vuosina 1967–1974 Kreikkaa hallitsi sotilasjuntta, joka vainosi Mikroútsikosta tämän ideoiden ja toiminnan vuoksi. Juntan romahdettua hän jatkoi politiikassa aktiivisesti. Hän nousi Kreikan kulttuuriministeriksi hallituspuolue PASOKin riveistä 16. maaliskuuta 1994 entisen kulttuuriministeri Melína Merkoúrin kuoltua. Mikroútsikos toimi ministerinä tammikuuhun 1996 saakka.
Aiheesta muualla

Mikroútsikoksen kotisivut (kreikaksi) (englanniksi)
The Best of The Doors (vuoden 2000 albumi)

| The Best of The Doors The Doors |
| --- | --- | --- |

Kokoelmalevyn tiedot
 Äänitetty : 1966–1978
 Julkaistu: 5. joulukuuta 2000
 Tuottaja(t): The Doors, Bruce Botnick, Paul Rothchild
 Tyylilaji: rock
 Kesto: 73.63
 Levy-yhtiö: WEA International
The Doorsin muut julkaisut
| Essential Rarities 2000 | The Best of The Doors 2000 | The Very Best of The Doors 2001 |
The Best of The Doors on vuonna 2000 julkaistu The Doorsin digitaalisesti remasteroitu kokoelma, joka sisältää kaikki vuonna 1973 julkaistun samannimisen kokoelman kappaleet ynnä muita. Yllättäen kokoelma ei sisällä kappaletta "Peace Frog", joka on albumilla Morrison Hotel.
Kappaleet

Riders on the Storm
Light My Fire
Love Me Two Times
Roadhouse Blues (live)
Strange Days
Break On Through (To the Other Side)
Five to One
Moonlight Drive
Alabama Song (Whiskey Bar)
Love Her Madly
People Are Strange
Touch Me
Back Door Man
The Unknown Soldier
L.A. Woman
Hello, I Love You
The End
Alkuperäisten albumien kappalelähteet

The Doors (1967) (2., 6., 9., 13. & 17.)
Strange Days (1967) (3., 5., 8. & 11.)
Waiting for the Sun (1968) (7., 14. & 16.)
The Soft Parade (1969) (12.)
Morrison Hotel (1970)
Absolutely Live (1970) (4.)
L.A. Woman (1971) (1., 10. & 15.)
The Doors
| --- | --- |
Studioalbumit:   The Doors (1967)  Strange Days (1967)  Waiting for the Sun (1968)  The Soft Parade (1969)  Morrison Hotel (1970)  L.A. Woman (1971)  Other Voices (1971)  Full Circle (1972)  An American Prayer (1978) 
Livealbumit:   Absolutely Live (1970)  Alive, She Cried (1983)  Live at the Hollywood Bowl (1987)  In Concert (1991)  Live in Detroit (äänitetty 1970; 2000)  Live in Hollywood: Highlights from the Aquarius Theater Performances (2001)  Live at the Aquarius Theatre: The First Performance (2001)  Live at the Aquarius Theatre: The Second Performance (2001)  Bright Midnight: Live in America (2001)  Live in Hollywood (2002)  Live in Philadelphia ’70 (2005)  Live in Boston (äänitetty 1970; 2005)  Live in Pittsburgh 1970 (2008)  Live at the Matrix 1967 (2008)  Live in New York (2009)  Live in Vancouver 1970 (2010)  Live at the Bowl ’68 (2012)  London Fog 1966 (2016)  Live at the Isle of Wight Festival 1970 (2018) 
Kokoelma-albumit:   13 (1970)  Weird Scenes Inside the Goldmine (1972)  The Best of The Doors (1973)  Greatest Hits (1980)  The Best of The Doors (1985)  The Doors (1980)  The Doors: Box Set (1997)  The Best of The Doors (2000)  Legacy: the Absolute Best  The Very Best of The Doors (2004)  Best of The Doors (2004)  Perception (2006)  The Very Best of The Doors (2007)  Scattered Sun (2007)  The Future Starts Here: The Essential Doors Hits (2008)  The Platinum Collection (2008)  L.A. Woman: The Workshop Sessions (2012)  Behind Closed Doors: The Rarities (2013)  The Singles (2017) 
Singlet:   ”Break On Through (To the Other Side)” / ”End of the Night” (1967)  ”Light My Fire” / ”The Crystal Ship” (1967)  ”People Are Strange” (1967)  ”Love Me Two Times” / ”Moonlight Drive” (1967)  ”The Unknown Soldier” / ”We Could Be So Good Together” (1968)  ”Hello, I Love You” / ”Love Street” (1968)  ”Touch Me” (1968)  ”Wishful Sinful” (1969)  ”Tell All the People” (1969)  ”Runnin’ Blue” (1969)  ”You Make Me Real” / ”Roadhouse Blues” (1970)  ”Love Her Madly” / ”Riders on the Storm” (1971)  ”The Mosquito” / ”Treetrunk” (1972)  ”Gloria” / ”Moonlight Drive” (1983)
The Dust of Years

| The Dust of Years Seventh Angel |
| --- | --- | --- |

Studioalbumin tiedot
 Äänitetty : helmikuu 2009
 Studio : The Priory Birmingham, Iso-Britannia
 Julkaistu: 24. kesäkuuta 2009
 Tuottaja(t): Greg Chandler
 Tyylilaji: thrash metal, doom metal, death metal
 Kesto: 59.11
 Levy-yhtiö: Bombworks Records
Seventh Angelin muut julkaisut
| Lament for the Weary 1992 | The Dust of Years 2009 |   |
The Dust of Years on brittiläisen thrash metal -yhtye Seventh Angelin kolmas studioalbumi, joka julkaistiin 24. kesäkuuta 2009. Albumi on yhtyeen ensimmäinen uutta materiaalia sisältävä julkaisu sitten vuoden 1992 Lament for the Wearyn. Vaikka musiikki jatkaa yhtyeen tunnistettavalla progressiivisella ja doom metal -vaikutteisella thrash metal -linjalla, laulu on nykyisin death metal -murinaa. Albumin on tuottanut Esoteric-yhtyeen Greg Chandler. Kansikuvan teki Matt Vickerstaff (Darkwave Art), joka on tuottanut kansitaidetta muiden muassa My Dying Bridelle.
Kappaleluettelo

Chaos of Dreams – 5.08
The Turning Tide – 4.59
Exordium – 6.05
Weep Not for Us – 6.09
Abeland and Heloise – 6.30
In Ruins – 7.10
Lamentations – 7.33
The Raven Sky – 10.04
{{kappale|Oswiecim
Kokoonpano

Ian Arkley – laulu, kitara
Simon Bibby – kitara
Mark Broomhead – basso
Tank – rummut
Arvostelut

Blabbermouth: 6.5/10
Imperiumi.net: 8+/10
Aiheesta muualla

The Dust of Years Discogsissa. (englanniksi)
Albumi The Dust of Years Encyclopaedia Metallum -sivustolla (englanniksi)
The Dynamic Gallery of Thoughts

| The Dynamic Gallery of Thoughts > ..and Oceans |
| --- | --- | --- |

Studioalbumin tiedot
 Julkaistu: 1. tammikuuta 1998
 Tuottaja(t): Ahti Kortelainen
 Tyylilaji: melodinen black metal sinfoninen black metal
 Kesto: 48.31
 Levy-yhtiö: Season of Mist
...and Oceansin muut julkaisut
|   | The Dynamic Gallery of Thoughts 1998 | WAR Vol. I (split) 1998 |
The Dynamic Gallery of Thoughts on suomalaisen black metal -yhtyeen ...and Oceansin esikoisalbumi. Se julkaistiin vuonna 1998 levymerkillä Season of Mist.
Kappaleet

Trollfan – 4.49
The Room of Thousand Arts – 5.04
Som öppna böcker – 4.52
Je Te Connais Beau Masque – 8.02
Mikrobotik Fields / Ur åldrig saga och sång – 8.01
Samtal med tankar - Halo of Words – 5.16
September (när hjärtat blöder) – 6.57
Kärsimyksien vaaleat kädet – 5.30
Kokoonpano

K-2T4-S – laulu
de Monde – kitara
Neptune – kitara
Gaunt – bassokitara
Grief – rummut
Anzhaar – kosketinsoitin
Kokoonpano > Muut tekijät

Alf Svensson – grafiikka
Ahti Kortelainen – tuottaja, äänittäjä, miksaaja
Jukka Sikala – grafiikka
Aiheesta muualla

The Dynamic Gallery of Thoughts Discogsissa. (englanniksi)
Albumi The Dynamic Gallery of Thoughts Encyclopaedia Metallum -sivustolla (englanniksi)
Time Out (lehti)

Time Out on vuonna 1968 perustettu nykyisin matkailuun keskittyvä brittiläinen lehti, joka ilmestyy 108 kaupungissa. Sen omistaa perustaja Tony Elliot puoliksi Oakley Capital Investmentsin kanssa. Se on ollut ilmaislehti vuodesta 2012.
Pienenä lehdykkänä nimellä Where It’s At alkanut lehti sai nimen Time Out Dave Brubeck Quartetin äänittämän albumin Time Out mukaan. Se oli vaihtoehtolehti monien muiden underground-lehtien ohella. Päätöksenteko oli kollektiivista. Se hylkäsi kollektiivisen päätöksenteon ja samapalkkaisuuden 1980, mistä seurasi lakko, ja työntekijät perustivat kilpailevan lehden City Limits. Vanha radikalismi hävisi, ja samalla alkuperäinen 5 000:n levikki kasvoi 110 000:een.
Aiheesta muualla

Time Out Global Homepage
"Time Out to cut about 40 staff in UK and US"
The Shaggs

| The Shaggs> Tiedot |
| --- | --- |
Toiminnassa:  1965–1975  reunion: 1999, 2017
Tyylilaji:  poprock
Kotipaikka:  Fremont, New Hampshire, Yhdysvallat
Laulukieli:  englanti
Jäsenet:  Dorothy ”Dot” Wiggin  Betty Wiggin  Helen Wiggin  Rachel Wiggin
Levy-yhtiö:  Third World, Red Rooster, Rounder, RCA, Light in the Attic
Infobox OKNimi-testi OK: 
The Shaggs oli yhdysvaltalainen yhtye, joka perustettiin New Hampshiren Fremontissa vuonna 1965. Shaggsiin kuuluivat sisaret Dorothy ”Dot” Wiggin (laulu, soolokitara), Betty Wiggin (laulu, rytmikitara), Helen Wiggin (rummut) sekä toisinaan Rachel Wiggin (bassokitara).
Shaggsin toiminnan taustalla oli sisarten isän Austin Wigginin äidin ennustus, jonka mukaan tytöt perustaisivat suositun yhtyeen. Sen toteuttaakseen isä siirsi tyttärensä kotiopetukseen, osti heille soittimet ja pakotti heidät harjoittelemaan päivästä toiseen kotitalonsa kellarissa. Yhtye esiintyi säännöllisesti Fremontin kaupungintalolla, jossa sitä pilkattiin. Hyvin puutteellisesta soittotaidostaan huolimatta Shaggs levytti ja julkaisi vuonna 1969 albumin Philosophy of the World, joka ei herättänyt huomiota. Vuonna 1975 yhtye meni jälleen studioon äänittämään toista albumiaan, mutta kehityksestä huolimatta materiaalia ei pidetty julkaisukelpoisena. Austin Wiggin kuoli samana vuonna, ja samalla päättyi yhtyeen toiminta.
Yhtye alkoi saavuttaa kulttisuosiota 1970- ja 80-lukujen vaihteesta lähtien, kun Philosophy of the World alkoi herättää huomiota muusikoiden keskuudessa, ja albumi julkaistiin uudelleen. Muun muassa Frank Zappa kehui yhtyettä. Shaggs on tehnyt reunion-esiintymisiä vuosina 1999 ja 2017, ja vuonna 2011 New Yorkin Broadwaylla esitettiin Philosophy of the World -nimistä Shaggs-musikaalia. Yhtyeen kunniaksi on tehty myös tribuuttialbumi ja -konsertteja.
Historia > Perustaminen

The Shaggs perustettiin New Hampshiren Fremontissa vuonna 1965. Yhtyeen jäsenet olivat soolokitaristi-laulaja Dorothy ”Dot” Wiggin (s. 1948), rytmikitaristi-laulaja Betty Wiggin (s. 1950) ja rumpali Helen Wiggin (s. 1946). He olivat kolme Wigginin perheen yhteensä viidestä tyttärestä. Joskus mukana oli myös neljäs jäsen, bassokitaraa soittanut sisar Rachel Wiggin.
Yhtyeen perustaja oli sisarten isä Austin Wiggin Jr, joka ryhtyi myös heidän managerikseen. Austin oli töissä myllyssä, ja perhe oli köyhä. Erään Fremontissa asuneen henkilön mukaan hän oli huumorintajuton mies, joka hymyili harvoin. Isänä hän oli tiukka eikä sallinut tyttärilleen sosiaalista elämää, poikaystäviä, kavereita tai konsertteihin menemistä. Bettyn mukaan tytöt jäivät paitsi kaikesta, ja Betty haaveili auton hankkimisesta ja kotoa lähtemisestä.
Austin oli hyvin taikauskoinen. Nuoruudessaan hänen äitinsä oli ennustanut Austinin kämmenestä kolme asiaa: hän menisi naimisiin naisen kanssa jolla on mansikkablondit hiukset, hän saisi kaksi poikaa oman äitinsä kuoleman jälkeen ja hänen tyttärensä perustaisivat suositun yhtyeen. Kaksi ensimmäistä ennustusta toteutuivat, joten kun tytöt olivat hieman kasvaneet, hän pisti heidät perustamaan yhtyeen. Austin siirsi tytöt kotiopetukseen, osti heille soittimet ja pakotti heidät harjoittelemaan soittamista vuodesta 1965 lähtien joka päivä talon kellarissa. Harjoituksiin sisältyi myös liikunnallisia harjoitteita. Sisarten mukaan heidän ainoat kosketuksensa kotitalon ulkopuolelle olivat perjantaisin ruokakauppa ja sunnuntaisin kirkko. Lukiossa he jatkoivat musiikkituntien ottamista postitse.
Austin antoi yhtyeen nimeksi The Shaggs. Nimi oli peräisin tuolloin muodissa olleesta kampauksesta sekä vuoden 1959 elokuvasta Koiruutta kerrakseen (engl. The Shaggy Dog). Austin loi yhtyeelle yhtenäisen ulkoasun ja leikkasi itse heille otsatukat.
Historia > Ensimmäiset esiintymiset

Shaggs esiintyi ensimmäisen kerran vuonna 1968 Exeterissä järjestetyssä kykykilpailussa. Yhtye ei osannut soittaa vielä juuri lainkaan, eivätkä tytöt itsekään kokeneet olevansa valmiita esiintymään, mutta Austin oli eri mieltä. Yhtye esitti ensimmäisenä oman versionsa country-kappaleesta ”Wheels”, jonka aikana yleisö heitti lavalle limonaditölkkejä ja huusi herjoja. Tytöt järkyttyivät, ja Austin käski heidän harjoitella lisää. Saman vuoden halloweenina yhtye esiintyi paikallisessa sairaskodissa ja sai kohteliaan vastaanoton. Pian sen jälkeen Austin järjesti heidät esiintymään lauantaisin Fremontin kaupungintalolle. Tytöt pelkäsivät nolaavansa itsensä mutta toisaalta näkivät esiintymiset mahdollisuutena päästä pois kotoa. Esiintymisiin osallistui muitakin perheenjäseniä. Pojista Austin III soitti marakasseja, kun taas Robert soitti tamburiinia ja väliajalla rumpusooloja. Äiti Annie myi lippuja ja virvokkeita. Erään tansseissa säännöllisesti käyneen mukaan suurin osa yleisöstä piti Shaggsin musiikkia ”tuskallisena ja kiduttavana”, mutta paikalle saapui joskus jopa sata lasta, eli käytännössä pienen Fremontin kaupungin koko nuoriso. Yleisö tanssi ja jutteli keskenään sekä pilkkasi yhtyettä ja heitteli sitä roskilla.
Kaupungilla alkoivat liikkua huhut siitä, kuinka Austin pakottaa tyttärensä olemaan yhtyeessä. Häntä epäiltiin myös heidän seksuaalisesta hyväksikäytöstään, minkä Betty on kiistänyt, kun taas Helenin mukaan Austin oli kerran ollut hänen kanssaan ”intiimi”. Dotin mukaan hänen nuorempi sisar Rachel joutui yhtyeen vuoksi koulukiusatuksi. Yhtyeen jäsenet ovat kuitenkin myös kiitelleet isäänsä siitä, kuinka tämä oli aina heidän tukenaan.
Historia > Albumin levytys

Austin Wiggin vei yhtyeen maaliskuussa 1969 levyttämään omaa albumia, joka sai nimekseen Philosophy of the World. Se äänitettiin Massachusettsin Reveressa sijaitsevilla Fleetwood-studioilla. Albumin tekoon kului suurin osa Austinin säästöistä. Erään äänittäjän mukaan siskokset näyttivät onnettomilta, eivätkä he pitäneet itseään valmiina levyttämään. Äänittäjä oli samaa mieltä, mutta Austin sanoi haluavansa tehdä äänityksen ”vielä kun he ovat kuumia”. Albumin sanoitukset kirjoitti Dot Wiggin, jonka tekstit käsittelivät esimerkiksi hänen Foot Foot -nimisen kissansa katoamista. Philosophy of the World sisälsi 12 kappaletta ja se äänitettiin yhden päivän aikana. Albumilla laulu ja kitarat ovat epävireisiä, eivätkä rummut soi tahdissa.
Austin maksoi paikallisen Third World -levy-yhtiön Charlie Dreyerille tuhannen kappaleen painoksesta, mutta valtaosa levyistä katosi. Dotin mukaan Dreyer toimitti levyistä vain sata ja piti loput itsellään. Dryer sen sijaan väitti, että Austin tilasi tuhat levyä mutta suostui maksamaan vain sadasta peläten, että joku kopioisi yhtyeen musiikkia.
Philosophy of the World ei ilmestyessään herättänyt huomiota.